text: [{"text_idx": "#000001", "text": "Upptaktin til dystin var annars ikki tann besta hja\u0301 Dan og hansara monnum. Fri\u0301ggjadagin fekk Tobias skaa\u00f0 undir venjing, og undir upphitingini i\u0301 dag ma\u0301tti Alex eisini gevast."}, {"text_idx": "#000004", "text": "Ta\u00f0 eydna\u00f0ist to\u0301 at koma framum, ta\u0301 Hannes setti mo\u0301tst\u00f8\u00f0umann av, a\u0301\u00f0renn hann lyfti perfekt til Hugin, sum stu\u0301ta\u00f0i i\u0301 neti\u00f0, og so komu nervarnir li\u0301ka sum upp a\u0301 pla\u0301ss. Ta\u00f0 kundi veri\u00f0 til meira undan ste\u00f0ginum, men Hannes visti kanska ikki heilt, hvussu leysur hann var, og so var tann m\u00f8guleikin burturi."}, {"text_idx": "#000005", "text": "Hannes bru\u0301kti to\u0301 bert 40 sekund eftir ste\u00f0gin, a\u0301\u00f0renn hann hev\u00f0i b\u00f8tt um ska\u00f0an. I\u0301 fyrsta a\u0301lopinum eftir ste\u00f0gin var\u00f0 Ragnar sendur avsta\u00f0 i\u0301 h\u00f8gru. Ein verjusp\u00e6lari fekk blokka\u00f0 innleggi\u00f0, men ikki longur enn til Hannes, sum sendi le\u00f0urku\u0301luna flatt i\u0301 neti\u00f0."}, {"text_idx": "#000006", "text": "So vo\u0301ru vit a\u0301 cruise-control, og lagi\u00f0 a\u0301 og uttan fyri v\u00f8llin gj\u00f8rdist bara betri. Okkara menn so\u0301tu a\u0301 at kalla \u00f8llum, og ta\u0301 heimamenninir loksins leita\u00f0u s\u00e6r frameftir, revsa\u00f0u vit teir. Hesa fer\u00f0 var\u00f0 Benjamin sendur avsta\u00f0, og so kundi hann rulla bo\u0301ltin til ein pu\u0301ra leysan Hugin, sum skora\u00f0i si\u0301tt n\u00e6sta ma\u0301l."}, {"text_idx": "#000007", "text": "Benjamin slapp sja\u0301lvur at seta punktum, ta\u0301 hann a\u0301tti seinasta fo\u0301tin eftir uppsp\u00e6l i\u0301 h\u00f8gru, og so var bara spurningur, hvussu trygt alt skuldi ver\u00f0a. Ma\u0301lini gj\u00f8rdust ikki fleiri, men ta\u00f0 var hugaligt at si\u0301gga, at b\u00e6\u00f0i Pingel og Andrass komu inn, og ta\u00f0 ber bo\u00f0 um, at Dan skjo\u0301tt hevur fleiri kort at blanda. Men ta\u00f0 sigur einki um, at vit skulu hava ein annan centerforward, ti\u0301 vikarurin gj\u00f8rdi ta\u00f0 nu\u0301 slettis ikki so gali\u00f0 \ud83d\ude09"}]